stanford-oval/wikipedia huggingface dataset:
התיאטרון הגרמני הממלכתי בטימישוארה

| --- | --- |
חזית התיאטרון הגרמני הממלכתי בטימישוארה, עם הכניסה, מצידו הימני של בית האופרה
 מידע כללי
 סוג:  אולם תיאטרון 
 כתובת:  Str. Mărășești, nr. 2 
 מיקום:  טימישוארה 
 מדינה:  רומניה 
 
 קואורדינטות:  45°45′16″N 21°13′35″E﻿ / ﻿45.754499°N 21.226397°E﻿ / 45.754499; 21.226397
 he
 
הכתובת בכניסת התיאטרון הגרמני הממלכתי בטימישוארה,] בגרמנית וברומנית
בניין האופרה והתיאטרון הלאומי בטימישוארה כפי שנראו ב-2009. באגף מימין פועלים החל משנת 1953 התיאטרון הגרמני הממלכתי והתיאטרון ההונגרי הממלכתי
התיאטרון הגרמני הממלכתי בטימישוארה (בגרמנית: Deutsches Staatstheater Temeswar, ברומנית: Teatrul German de Stat Timişoara) הוא התיאטרון הממלכתי בשפה הגרמנית הפועל ברומניה, בעיר טימישוארה, בפועל החל משנת 1953. הוא נועד בעיקר לשרת את צרכיו התרבותיים של המיעוט דובר גרמנית במדינה זו.
התיאטרון שוכן באגף הימני של בניין האופרה והתיאטרון הלאומי בטימשוארה עם הכניסה מרחוב אלבה יוליה. בערך באותו מקום פעל לראשונה תיאטרון בשפה הגרמנית בשנת 1753. הבניין הנוכחי נחנך חגיגית בשנת 1875, אך התיאטרון הגרמני נסגר בשנת 1899 במסגרת מדיניות ההונגריזציה של ממלכת הונגריה, אז חלק מהאימפריה האוסטרו-הונגרית. ב-27 ביוני 1953, בימי השלטון הקומוניסטי ברומניה, נפתח רשמית מחדש במיקומו הנוכחי. את האולם, הכולל 100 מקומות, חולק התיאטרון הגרמני עם התיאטרון ההונגרי הממלכתי.
היסטוריה

בימי שלטון האימפריה ההבסבורגית (האוסטרי) בחבל באנאט, החל מן המאה ה-18 התחילו המהגרים הגרמנים וצאצאיהם - הקרויים בכלל "שוואבים של הדנובה", ובפרט "שוואבים של באנאט" - להוות בעיר טימישוארה (טמסוואר או טמשבורג, בגרמנית), בירת החבל, את המרכיב האתני המוביל. לעיר הגיעו מספר רב של פקידים ואנשי צבא מאוסטריה ומגרמניה, שנדרשו בשנת 1753 להקמת אולם להצגות תיאטרון. מופעי התיאטרון ראשונים בשפה הגרמנית קוימו תחילה על ידי להקות נודדות מברלין, מווינה ומפשט שביקרו בעיר.
בשנת 1757 התארחו ההצגות בגרמנית ב"בית הקומדיה" בכיכר הקתדרלה הקתולית (Domplatz). 
בשנת 1758 אורגן, באמצעות כספי העיר, בבניין שהשתייך קודם למנהל הקהילה הסרבית, אולם שנועד אך ורק להצגות תיאטרון ומופעים בגרמנית. החל משנת 1772 ההצגות התקיימו במתכונת שבועית. אחרי 1776 התאכסן התיאטרון בבניין העירייה החדש שנבנה ב-1761, במקום בו נמצא בימינו בית הספר התיכון הגרמני על שם ניקולאוס לנאו.
בשנת 1796 הוצגה במקום האופרה "חליל הקסם" מאת מוצרט. מאוחר יותר במאה ה-19,
התארחו תכופות באולם התיאטרון קונצרטים של יוהאן שטראוס הבן.
בספטמבר 1871 הונחה אבן היסוד לבניין התיאטרון החדש על שם הקיסר פרנץ יוזף. הבניין, שתוכנן על ידי האדריכלים הווינאים פלנר והלמר בסגנון נאו-רנסאנס איטלקי נפתח ב-22 בספטמבר 1875.
בבניין שכנו אז גם מלון בשם "גראנד הוטל", אולם נשפים הקרוי "רדוטה", מסעדה יוקרתית, בית קפה והחל משנת 1902 בסמוך נפתח גם גן מופעים תחת כיפת השמיים. בגלל דליקה בשנת 1880 נזקק הבניין לבנייה מחדש.
הבניין, שנשרף במאה ה-20, עדיין שולט בגרסה משופצת, מודרנית, על נוף מרכזה של העיר, בככר ויקטוריאי. כתוצאה של מדיניות ההונגריזציה הנהוגה באותם ימים בממלכה ההונגרית (חלק מהדואליות האוסטרו-הונגרית) בשנת 1899 נסגר התיאטרון הגרמני.
התיאטרון הממלכתי

בזמן השלטון הקומוניסטי ברומניה הוקצב באגף הימני של בניין, שבו נמצא בעבר אולם הנשפים "רדוטה", אולם לתיאטראות בשפות גרמנית והונגרית, כשהכניסה היא מרחוב אלבה יוליה הצדדי. האולם המרכזי הגדול משמש את התיאטרון הלאומי הרומני ואת האופרה הלאומית הרומנית של טימשוארה.
התיאטרון הגרמני הממלכתי הוקם ב-1 בינואר 1953 על ידי החלטת הממשלה הרומנית כמחלקה גרמנית של התיאטרון הממלכתי בעיר. ב-27 ביולי 1953 הוא נפתח חגיגית עם ההצגה "Die Karlsschüler" ("התלמידים מ'קארלסשולה'") מאת היינריך לאובה. המנהל הראשון היה רודולף שאטי. כמה מהשחקנים הראשונים שיחקו בין מלחמות העולם ב"לאנדסתיאטר" בעיר סיביו.
בשנת 1956 הפך התיאטרון לעצמאי תחת השם "התיאטרון הגרמני הממלכתי טימישוארה".
מאז הקמתו הוצגו במוסד זה מעל 400 מופעים שונים. הלהקה שיחקה בפני כ-2,500,000 צופים במעל 10,000 הצגות בכל היישובים עם קהילות גרמניות ברחבי רומניה ובגרמניה המזרחית, ולאחר נפילת מסך הברזל בשנת 1989 גם במערבה של גרמניה, באוסטריה, בפולין, בהונגריה, בצרפת, בקרואטיה ובסרביה.
התיאטרון היה לאורך השנים מוסד תרבותי שתרם לקידום השפה והתרבות הגרמנית, לשמירת הזהות האתנית והתרבותית של הגרמנים ברומניה, בתוכם שוואבים של הדנובה, סקסונים טרנסילבנים, ציפסרים ואחרים.
בעקבות ההגירה ההמונית של הגרמנים בשנות השבעים עד התשעים של המאה ה-20 מרומניה אל מולדתם ההיסטורית, מספר התושבים הגרמנים בטימישוארה וברומניה בכלל הצטמטם במידה רבה. בנסיבות אלה התיאטרון נועד למשוך יותר ויותר אל מופעיו גם סוגי קהל אחר - קהל לא גרמני, היודע או לומד שפה זו, גם תיירים דוברי גרמנית המבקרים ברומניה, וגם את הקהל הרחב היכול להיעזר באוזניות עם תרגום סימולטני.
התיאטרון מסובסד על ידי עיריית טימישוארה (87%). כמו כן נהנה ממימון (13%) פרויקטים מטעם מוסדות של גרמניה, המכון הממלכתי הגרמני ליחסי חוץ משטוטגרט, הקרן לתרבות של השוואבים של הדנובה מטעם הלנד באדן-וירטמברג ומוסדות ציבוריים ופרטיים נוספים מרומנים ומחו"ל.
בשנת 2005 נחתם הסכם שותפות בין התיאטרון הגרמני הממלכתי בטימישוארה ולתיאטרון הממלכתי בברוכזאל בגרמניה.
אולם התיאטרון מארח להקות תיאטרון רבות מרומניה ומחו"ל. כאן התארחה פעמים חוזרות במהלך השנים גם להקת התיאטרון היהודי הממלכתי מבוקרשט.
הרפרטואר של התיאטרון כולל מחזות מן הקלאסיקה הגרמנית ועולמית, מחזות מודרניים ובני זמננו, יצירות מאת מחזאים גרמנים מוקומיים ורומנים. המנהל הנוכחי של התיאטרון הוא לוצ'יאן ורשנדאן.
עם השחקנים החשובים של הלהקה נמנו אוטמר שטראסר, היינץ קהרר, מרגוט גטינגר, הלגה זנדהוף, פטר שוך ואחרים.
נכון לשנת 2010 התיאטרון מעסיק 108 אנשים, ויוצר 5-7 מופעי בכורה בכל עונה ומשחק בפני כ-10,000 צופים בשנה. תפוסת האולם היא כ-80%.
אחרי 1990 להקת התיאטרון שיחקה בחו"ל על במות באוסטריה, בגרמניה, בצרפת, בגאורגיה, בפולין, בסרביה ובהונגריה. החל משנת 2009 התיאטרון מארגן בכל סתיו את הפסטיבל האירופי לתיאטרון "אירותאליה".
לקריאה נוספת

books google.de
Horst Fassel Das Deutsches Staatstheater Temeswar 1953-2003. Vom überregionalen Identitätsträger zum experimetellen Theater, Berlin, LIT Verlag dr. Hopf, 2011
הערות שוליים

↑  Banater Post 2003
| --- | --- |
בקרת זהויות :  BnF: cb16966167s (data)  GND: 10110316-5  ISNI: 0000 0001 2109 5086  LCCN: nb2006001795  VIAF: 128094624   WorldCat (עם VIAF): 128094624
מסיבת קורונה

מסיבת קורונה היא מסיבת הדבקה שמטרתה להפיץ את נגיף הקורונה.
על פי הדיווחים באמצעי התקשורת ובמדיה החברתית, מסיבות קורונה התקיימו בארצות הברית במהלך גל האומיקרון, מתוך אמונה שהאומיקרון גורם למחלה קלה בלבד, לכן הדבקה בו לא מסכנת את החיים ומצד שני יוצרת חיסון טבעי. קיים ספק לגבי אמיתותם של דיווחים אלה, והיו שראו בהם אגדות אורבניות בלבד.
בהולנד, המונח "מסיבת נגיף הקורונה" ומונחים דומים אחרים עשויים להתייחס למסיבה שמתקיימת במהלך מגפת קורונה, בניגוד לתקנות הגבלת ההתקהלות, אך ללא כל כוונה להפיץ את נגיף הקורונה.
בישראל, התקשורת הרבתה לגנות את עורכי המסיבות שהפרו את הנחיות הקורונה ולא עודדה הפצת ידיעות על מסיבות הדבקה מכוונות.
בארצות הברית

במרץ 2020, אנדי בישיר, מושל מדינת קנטקי שבארצות הברית, דיווח על צעירים שהשתתפו במסיבות קורונה ולאחר מכן נמצאו חיוביים לקורונה. "החוגגים התכנסו בכוונה, מתוך תחושה שהם בלתי מנוצחים ומתוך התרסה מכוונת כלפי התקנות", אמר. כותרת CNN ב-25 במרץ 2020 הודיעה: "קבוצה של צעירים ערכה מסיבת קורונה בקנטקי במחאה נגד הנחיות הריחוק החברתי. עכשיו אחד מהם חולה בקורונה". באותו יום פרסמה NPR את הכותרת "בקנטאקי התגלו 39 מקרים חדשים; אדם אחד השתתף במסיבת קורונה". שתי הכותרות סילפו את דבריו של בישיר שדיבר רק על כך שצעירים שהשתתפו במסיבה חלו בקורונה.
בעיתונים סיאטל טיימס וניו יורק טיימס ובמגזין רולינג סטון הופיעו ידיעות מהן השתמע שאכן התקיימו אירועים שונים שמטרם הייתה הפצה מכוונת של נגיף הקורונה.
סוכנויות חדשות מסוימות ראו בדיווחים על מסיבות הדבקה בווירוס הקורונה, מיתוסים. הם סברו שצעירים נדבקו בקורונה ללא כוונה תחילה, תוך השתתפות באירועים חברתיים שגרתיים. מובן שאי אפשר לשלול לחלוטין את האפשרות שמסיבות כאלה התקיימו. ייתכן מאוד שאנשים חסרי אחריות נדבקו או הדביקו בכוונה. ייתכן גם שזרם השמועות המופץ במדיה החברתית עלול היה לעודד קיום אירועים מסוג זה. אבל עד היום אין ראיות מוצקות על כך שהדבר אכן קרה.
החוקר בנג'מין ראדפורד חקר את הטענות שפורסמו בתקשורת וקבע שאין חדש בסיפורים האלה, ושעולם הפולקלור ראה סיפורים על אנשים שהאמינו כי חיסון נגד אבעבועות שחורות עלול להפוך אנשים לפרות. סיפורים מסוג זה מועברים במדיה החברתית בצורות שונות לדוגמה "מיתוס הממתקים המורעלים, אתגר הלוויתן הכחול, הבהלה השטניסטית, תופעת הליצנים המפחידים ורבים אחרים". בשנים שלפני הופעת החיסונים נגד מחלות ילדות כמו אבעבועות רוח וחצבת הורים רבים ראו תועלת בהדבקה מכוונת של ילדים במחלות אלה מתוך ידיעה שהמחלה קשה יותר ומסוכנת יותר בגיל המבוגר, וקבוצות הורים המתנגדים לחיסונים עדיין מאמינים שכך ראוי לנהוג.
רדפורד סבור שהסיפורים שדווחו בתקשורת כללו את "כל המרכיבים האופייניים שכוונתם לעורר בהלה בציבור". מורים, גורמי משטרה, בתי ספר ומושלים הפיצו סיפורים מסוג זה מתוך כוונה להזהיר את הציבור מפני הסכנות הטמונות בעריכת המסיבות בעוד שעיתונאים חיפשו סנסציות.
בישראל

בישראל דווח בהרחבה על צעירים בגרמניה, בספרד ובצרפת שסירבו להישאר בבתיהם תוך התעלמות מהמלצות הרופאים. כמוכן דווח בהרחבה על מאמצי משטרת ישראל לסכל את עריכת המסיבות המחתרתיות האסורות והמסוכנותוכל אירוע חריג שנערך בבתים פרטיים, באולמות שמחה ואף באוויר הפתוח ספג ביקורת חריפה מאוד בכלי התקשורת וכן במדיה החברתית.
הערות שוליים

↑  Kentucky Has 39 New Cases; 1 Person Attended A 'Coronavirus Party' : Coronavirus Live Updates : NPR, web.archive.org, ‏2020-05-29
↑  The Truth About Covid Parties | Center for Inquiry, web.archive.org, ‏2020-07-12
↑  המורדים: יוצאים לטיולים ולמסיבות קורונה, באתר ynet, 23 במרץ 2020
↑  מאת ירון טן-ברינק, למסיבות המחתרתיות של הקורונה אין סיכוי. זה לא מה שיעצור אותן, באתר טיים אאוט, ‏2020-11-02
↑  "מסיבת קורונה" בטבע, באתר www.angeles.co.il
↑  תמיר סטיינמן, ‏"מסיבת הקורונה" של התיכוניסטים: עשרות נדבקו, הגבלות חמורות בעיר, באתר ‏מאקו‏, 9 בספטמבר 2020
מסיבת-רחוב בקופנהגן, דנמרק, כשהמשטרה הדנית (במרכז התמונה) מבקשת לשמור על ההגבלות, באוגוסט 2020
קופה אמריקה 1926

| --- | --- |
 מארחת:  צ'ילה צ'ילה
 תקופת התחרות:  12 באוקטובר 1926 – 3 בנובמבר 1926 (23 ימים)
 מספר משתתפות:  5  (מתוך 5 משתתפות שנרשמו)
 הזוכה:   אורוגוואי
 מספר משחקים:  10
 מספר שערים:  55 (5.5 בממוצע למשחק)
 מספר צופים:  87,000 (8,700 בממוצע למשחק)
 מלך השערים:  צ'ילה דויד ארלאנו   (7 שערים)
 השחקן המצטיין:  אורוגוואי חוסה לאנדרו אנדראדה
 → 19251927 ←
 
נבחרת אורוגוואי, זוכת הקופה אמריקה
טורניר אליפות אמריקה הדרומית בכדורגל 1926 בכדורגל (בספרדית: Campeonato Sudamericano de Football 1926) נערך בצ'ילה והיה הטורניר ה-10 של הקופה אמריקה. בטורניר השתתפו 5, ונבחרת אורוגוואי זכתה בפעם השישית בתואר לאחר שסיימה במקום הראשון בבית.
הטורניר כולו נערך באצטדיון ספורט דה ניוואה בסנטיאגו ומספר המושבים היה 27,000. הטורניר נערך באוקטובר-נובמבר 1926.
לא היו שלבי מוקדמות לטורניר. המדינות המשתתפות היו צ'ילה, אורוגוואי, פרגוואי, בוליביה ומחזיקת הגביע ארגנטינה. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.
שחקן נבחרת אורוגוואי, אנחל רומאנו, זכה בטורניר זה בפעם ה-6 והאחרונה שלו בקופה אמריקה ובכך מחזיק בשיא הזכיות לשחקן בהיסטוריה עד היום.
מלכי השערים

צ'ילה דויד ארלאנו
אורוגוואי הקטור קסטרו
אורוגוואי הקטור סקארונה
ארגנטינה גבינו סוסה
צ'ילה רמירז
ארגנטינה רוברטו צ'רו
ארגנטינה בנג'מין דלגאדו
פרגוואי פבלו רמירז
דויד ארלאנו, סיים כמלך שערי הטורניר
קופה אמריקה 1922

| --- | --- |
 מארחת:  ברזיל ברזיל
 תקופת התחרות:  17 בספטמבר 1922 – 22 באוקטובר 1922 (36 ימים)
 מספר משתתפות:  5  (מתוך 5 משתתפות שנרשמו)
 הזוכה:   ברזיל
 מספר משחקים:  11
 מספר שערים:  22 (2 בממוצע למשחק)
 מספר צופים:  170,500 (15,500 בממוצע למשחק)
 מלך השערים:  ארגנטינה חואן פרנסיה   (4 שערים)
 השחקן המצטיין:  ברזיל אגוסטיניו פורטס פיליו
 → 19211923 ←
 
נבחרת ברזיל, זוכת הקופה אמריקה
טורניר אליפות אמריקה הדרומית בכדורגל 1922 בכדורגל (בספרדית: Campeonato Sudamericano de Football 1922) נערך בברזיל והיה הטורניר השישי של הקופה אמריקה. בטורניר השתתפו לראשונה 5 נבחרות, ונבחרת ברזיל זכתה בפעם השנייה בתואר לאחר שניצחה במשחק הגמר את פרגוואי.
הטורניר כולו נערך באצטדיון דס לאראנג'ירס בריו דה ז'ניירו ומספר המושבים היה 20,000. הטורניר נערך בספטמבר-אוקטובר 1922.
לא היו שלבי מוקדמות לטורניר. המדינות המשתתפות היו ברזיל, פרגוואי, ארגנטינה, צ'ילה ומחזיקת הגביע אורוגוואי. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.
מלכי השערים

ארגנטינה חואן פרנסיה
ברזיל אמילקר ברבאיי
ברזיל חאבייר קמרגו
ברזיל נקו
פרגוואי ריבאס
חואן פרנסיה, סיים כמלך שערי הטורניר
חומר משמר

חומר משמר הוא הכינוי למספר חומרים הנמצאים בשימוש תעשייתי בדרך כלל, שביכולתם להאריך את הזמן בו המזון נותר בר אכילה.
קיימים שני סוגים עיקריים של חומר משמר: סוג אחד הוא חומרים המונעים את חימצונו המהיר של המזון וסוג שני הוא חומרים אנטימיקרוביאלים המונעים התיישבות והתרבות של מיקרואורגניזמים בתוכו (בפרט חיידקים ועובשים). לפיכך, ניתן להשתמש גם במינונים משתנים של חומרים המוגדרים "תרופה אנטיביוטית" כחומר משמר כזה, אולם הדבר אסור עבור מרבית המוצרים במרבית המדינות.
בקהילה המדעית ישנה אוכלוסייה מסוימת של מדענים (בפרט מתחום הביוכימיה והמיקרוביולוגיה) המביעה הסתייגות משימושים תעשייתיים שונים בחומר משמר בשל השפעתו האפשרית על חיידקי המעי הטובים (חיידקים פרוביוטיים)[דרוש מקור]. ביקורת נשמעה גם על פיקוח לקוי אפשרי, לעיתים, על התעשיינים המשתמשים בו.
מטרת השימוש בחומרים משמרים

מטרת השימוש בחומרים משמרים היא מניעת הרעלות מזון והארכת חיי המדף של מוצרי המזון תוך שינוי מינימלי כביכול בטעמו. הארכת חיי המדף של המזון מאפשרת למשווקי המזון להרוויח יותר מכך שמוצריהם מחזיקים זמן ארוך יותר ונותנים ללקוח תחושת איכות ואמינות ביחס למוצריהם בכלל ובכך מגדילים הסיכוי שיקנה את מוצריהם; ייתכנו סיבות נוספות כגון הקטנת הסיכוי לבעיות תברואה במפעלי\מאגרי החברה (או טרפוד בעיות תברואה שמקורן במפעל עצמו).
כימיה

מולקולות שונות של חומר משמר עשויות להיות ממגוון רחב של משפחות כימיות, כמו למשל חומצות שונות, ניטריטים, ניטראטים, פוספטים, וכן חומרים שמקורם בפטריות או בחיידקים. חומרי שימור נפוצים הם למשל מלחי סורבט, מטה-ביסולפיט, פורמאט ובנזואט עם פרוטון מסוים, גופרית דו-חמצנית (E220) (בעיקר ביינות) ועוד.
השפעות בריאותיות

לפי טענת יצרנים מסוימים, החומרים המשמרים דרושים עקב יכולתם לדכא, לחסל או למנוע התרבות מיקרואורגניזמים הגורמים לזיהומי מעיים ומחלות קשות אחרות[דרוש מקור]. עם זאת, מכיוון שחלק מהחומרים הללו נחשבים לרעילים גם לבני אדם ולחיידקים טובים (חיידקים פרוביוטיים הנמצאים בגוף האדם), או לכל הפחות נחשבים לכאלה שבטיחותם בשימוש עקבי מוטלת בספק, הרי שהחומרים מוגבלים לעיתים למינונים שמוסכם כי לא יגרמו להרעלות אצל הצרכנים. הגבלת הכמות מופיעה לעיתים באותיות קטנות בתווית הרכיבים שעל האריזה.
אישים וגופים שונים מתחו ביקורת על השימוש בחומרים משמרים והם מציינים פגיעה אפשרית באוכלוסיית חיידקי המעי הטובה (חיידקים פרוביוטיים) של הצרכנים, וטוענים כי מדענים המעודדים שימוש בחומר משמר משוחדים למעשה לטובת התעשיות המשתמשות בו.
השפעות בריאותיות > חוסר הוודאות אודות השפעת קוטלי ומעכבי חיידקים על מערכת העיכול

רופאת הילדים פרופ' ניטה סלזמן (Nita Salzman) הציעה כי שימוש במעכבי אורגניזמים עשוי לתווך את התפוצה של אוכלוסיות חיידקים טובים (פרוביוטיים) הנמצאים במעי, אם כי סלזמן ציינה שטיב ההשפעה עדיין איננו ברור. החוקר השוודי טורי מדוודט (פרופסור למיקרוביולוגיה) הביע עמדה דומה והוא טוען כי שינויים מסוימים באוכלוסייה זו הם פתח לבעיות בריאות (יצוין כי אכן קיים מגוון של בעיות בריאות הקשורות בשינויים לרעה בחיידקי המעי, דוגמת מעי דולף, תסמונת המעי הרגיז, השמנה, ועוד)..
השפעות בריאותיות > תחליף צמחי למעכבי חמצון סינתטיים

נוגדי חמצון (אנטי-אוקסידנטים) טבעיים מסוימים הנמצאים באופן טבעי בצמחים, עשויים לפעול כחומר משמר טבעי מהסוג-המעכב חמצון ונחשבים לטובים דווקא וכמסייעים להפחית את קצב ההזדקנות (שכן תהליך ההזדקנות, בפרט המאוחר, קשור בתהליכי חמצון רקמות)[דרוש מקור]. עם זאת, חומרים אלה פחות נפוצים כמשמרים מזון מפני חמצון, ויצרנים רבים מעדיפים להשתמש בחומרים הסינתטיים הנפוצים יותר בתעשייה.
שימור מזון ללא "חומר משמר"

לפני שנעשה שימוש בחומרים משמרים, שימור מזון הושג על ידי פעולות כגון שמירת המזון בשמן צמחי כל שהוא, תיבול, החמצה וייבוש בשמש (כמו למשל בירקות מיובשים) ועוד. אופציות אלה שהן טבעיות יותר, עשויות להיות יקרות יותר ליצרנים בתעשייה ולפגוע ברווחיהם. אנשים רבים, בפרט המקפידים על תזונה אורגנית מקפידים להימנע באופן מכוון משימוש במזון תעשייתי המכיל "חומר משמר" או ממזון שלא שומר בצורה אורגנית.
ראו גם

מספר E
תבלין
פיסטור
קירור
המעי הדק
מזון אורגני
טבעונאות
הערות שוליים

↑  חומרים אלה נקראים לרוב בתקציר הרכיבים שעל גבי מזונות מוכנים כ"מעכבי חמצון".
↑  Nita H Salzman, MD,PhD Nita H Salzman, MD,PhD Investigator, Children's Research Institute Professor, Medical College of Wisconsin
↑  PMC, Melissa Lee Phillips, "Gut Reaction: Environmental Effects on the Human Microbiota", Environ Health Perspect. 2009 May; 117(5): A198–A205 Environews Focus. PMCID: PMC2685866
↑  Science nordic, "Poisoned from the inside", December 7, 2011 - 08:00 Can such a diversity of ailments as fibromyalgia, chronic fatigue syndrome, asthma, autism and irritable bowel syndrome all originate in the intestines? Keywords: Bacteria, Health, immune system, By Ingrid Spilde.
↑  Frank W. Jackson, "PREbiotics, not Probiotics". December 2, 2013, Jackson GI Medical. ISBN 978-0991102709.
↑  Guarner, F; Malagelada, J (2003). "Gut flora in health and disease". The Lancet 361 (9356): 512–9. doi:10.1016/S0140-6736(03)12489-0. PMID 12583961.
| --- | --- |
בקרת זהויות :  NLI: 987007543333305171  BnF: cb14416339x (data)  GND: 4032193-9  LCCN: sh85050306  NDL: 00560825
קופה אמריקה 1927

| --- | --- |
 מארחת:  פרו פרו
 תקופת התחרות:  30 באוקטובר 1927 – 27 בנובמבר 1927 (29 ימים)
 מספר משתתפות:  4  (מתוך 4 משתתפות שנרשמו)
 הזוכה:   ארגנטינה
 מספר משחקים:  6
 מספר שערים:  37 (6.17 בממוצע למשחק)
 מספר צופים:  98,000 (16,333 בממוצע למשחק)
 מלך השערים:  ארגנטינה אלפרדו קאריקברי   ארגנטינה סגונדו לונה   אורוגוואי רוברטו פיגרואה   אורוגוואי פדרו פטרונה   אורוגוואי הקטור סקארונה   (3 שערים כל אחד)
 השחקן המצטיין:  ארגנטינה מנואל סיאונה
 → 19261929 ←
 
נבחרת ארגנטינה (באולימפיאדת 1928), זוכת הקופה אמריקה
טורניר אליפות אמריקה הדרומית בכדורגל 1927 בכדורגל (בספרדית: Campeonato Sudamericano de Football 1927) נערך בפרו והיה הטורניר ה-11 של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם השלישית בתואר לאחר שסיימה במקום הראשון בבית. הטורניר היה גם שלב מוקדמות לאולימפיאדת הקיץ 1928 בה השתתפו ארגנטינה, אורוגוואי וצ'ילה.
הטורניר כולו נערך באצטדיון נסיונל בעיר הבירה לימה ומספר המושבים היה 40,000. הטורניר נערך באוקטובר-נובמבר 1927.
לא היו שלבי מוקדמות לטורניר. המדינות המשתתפות היו פרו, ארגנטינה, בוליביה ומחזיקת הגביע אורוגוואי. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ברזיל, צ'ילה ופרגוואי פרשו מהטורניר.
שחקני נבחרת ארגנטינה יצאו מתחנת הרכבת רטירו בבואנוס איירס לעיר הצ'יליאנית ולפראיסו, שם הצטרפו לשחקני אורוגוואי. שני הנבחרות עלו על ספינה לנמל קייאו בלימה, והם הגיעו לפרו לאחר שמונה ימי טיול.
המשחקים

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ארגנטינה | 6 | 3 | 3 | 0 | 0 | 15 | 4 | 11 |
|  אורוגוואי | 4 | 3 | 2 | 0 | 1 | 15 | 3 | 12 |
|  פרו | 2 | 3 | 1 | 0 | 2 | 4 | 11 | -7 |
|  בוליביה | 0 | 3 | 0 | 0 | 3 | 3 | 19 | -16 |
| 0 | 1 | 2 |
| --- | --- | --- |
|  בוליביה | 1 – 7 | ארגנטינה   |
|  פרו | 0 – 4 | אורוגוואי   |
|  בוליביה | 0 – 9 | אורוגוואי   |
|  בוליביה | 2 – 3 | פרו   |
|  אורוגוואי | 2 – 3 | ארגנטינה   |
|  פרו | 1 – 5 | ארגנטינה   |
| 0 | 1 | 2 | 3 | 4 |
| --- | --- | --- | --- | --- |
| 30 באוקטובר 1927 |  בוליביה | 1–7 |  ארגנטינה | אצטדיון נסיונל, לימה שיפוט: בנג'מין פואנטס (פרגוואי) |
| 30 באוקטובר 1927 | מריו אלבורטה  42' |  | סגונדו לונה  18', 56'   אלפרדו קאריקברי  20', 36'   רסאנאטיני  24' (פ)   מנואל סיאונה  29', 79' | אצטדיון נסיונל, לימה שיפוט: בנג'מין פואנטס (פרגוואי) |
| 0 | 1 | 2 | 3 | 4 |
| --- | --- | --- | --- | --- |
| 1 בנובמבר 1927 |  פרו | 0–4 |  אורוגוואי | אצטדיון נסיונל, לימה שיפוט: קונסולאטו ניי פוינו (ארגנטינה) |
| 1 בנובמבר 1927 |  |  | אלואה  49' (ע)   אנטוניו סאקו  52', 71'   הקטור קסטרו  75' | אצטדיון נסיונל, לימה שיפוט: קונסולאטו ניי פוינו (ארגנטינה) |
| 0 | 1 | 2 | 3 | 4 |
| --- | --- | --- | --- | --- |
| 6 בנובמבר 1927 |  בוליביה | 0–9 |  אורוגוואי | אצטדיון נסיונל, לימה שיפוט: בנג'מין פואנטס (פרגוואי) |
| 6 בנובמבר 1927 |  |  | פדרו פטרונה  18', 65', 81'   רוברטו פיגרואה  19', 67', 69'   חואן ארמון  43'   הקטור קסטרו  68'   הקטור סקארונה  86' | אצטדיון נסיונל, לימה שיפוט: בנג'מין פואנטס (פרגוואי) |
| 0 | 1 | 2 | 3 | 4 |
| --- | --- | --- | --- | --- |
| 13 בנובמבר 1927 |  בוליביה | 2–3 |  פרו | אצטדיון נסיונל, לימה שיפוט: אלברטו פרודי (צ'ילה) |
| 13 בנובמבר 1927 | בוסטמנטה  13', 14' |  | דמטריו ניירה  31'   חורחה סרמיינטו  41'   מונטלאנוס  43' | אצטדיון נסיונל, לימה שיפוט: אלברטו פרודי (צ'ילה) |
| 0 | 1 | 2 | 3 | 4 |
| --- | --- | --- | --- | --- |
| 20 בנובמבר 1927 |  אורוגוואי | 2–3 |  ארגנטינה | אצטדיון נסיונל, לימה שיפוט: דויד טורנר (אנגליה) |
| 20 בנובמבר 1927 | הקטור סקארונה  33', 79' |  | רסאנאטיני  56' (פ)   סגונדו לונה  70'   קנאבסי  85' (ע) | אצטדיון נסיונל, לימה שיפוט: דויד טורנר (אנגליה) |
| 0 | 1 | 2 | 3 | 4 |
| --- | --- | --- | --- | --- |
| 27 בנובמבר 1927 |  פרו | 1–5 |  ארגנטינה | אצטדיון נסיונל, לימה שיפוט: ויקטוריו גריבוני (בוליביה) |
| 27 בנובמבר 1927 | אלחנדרו וילאנואבה  3' |  | מנואל פריירה  1', 30'   חואן מגילו  22', 25'   אלפרדו קאריקברי  38' | אצטדיון נסיונל, לימה שיפוט: ויקטוריו גריבוני (בוליביה) |
מלכי השערים

ארגנטינה אלפרדו קאריקברי
ארגנטינה סגונדו לונה
אורוגוואי רוברטו פיגרואה
אורוגוואי פדרו פטרונה
אורוגוואי הקטור סקארונה
ארגנטינה מנואל פריירה
ארגנטינה חואן מגילו
ארגנטינה רסאנאטיני
ארגנטינה מנואל סיאונה
בוליביה בוסטמנטה
אורוגוואי הקטור קסטרו
אורוגוואי אנטוניו סאקו
הקטור סקארונה, סיים כמלך שערי הטורניר (ביחד עם עוד 4 שחקנים)
קאירן טרייר

| --- | --- |

 שימושים:  שמירה ולוויה
 קבוצה:  טריירים
 תכונות
 משקל:  6-8 ק"ג
 גובה כתפיים:  25-33 ס"מ
 גובה:  28 ס״מ 
 תוחלת חיים:  12-15 שנה
 
קאירן טרייר הוא גזע של כלב בית מקבוצת הטריירים.
תיאור

הקאירן טרייר הוא כלב היפואלרגני, מה שהופך אותו למתאים במיוחד לאנשים עם אסתמה או אלרגיה לכלבים. מדובר בכלב אמיץ, חזק ונאמן, האוהב את חברת בני האדם, במיוחד ילדים, ומלא בשמחת חיים. הוא בעל אינטליגנציה גבוהה ומסתגל בקלות לסביבות חדשות. אוהב לשחק עם בעליו ומסוגל להעסיק את עצמו לבד.
גובה: 25-33 ס"מ
משקל: 6-8 ק"ג
תוחלת חיים: 12-15 שנים
כלבים מפורסמים מהגזע

הכלב 'טוֹטוֹ' מ"הקוסם מארץ עוץ".
קדחת השוחות

| --- | --- |
 תחום:  מחלות זיהומיות 
 תסמינים:  נפיחות, תת לחץ דם, טכיקרדיה, חום, שלשול, meningism signs, הקאה, פריחה, splenomegaly, hepatomegaly, ישנוניות, כאבי מפרקים, כאב ראש, לימפדנופתיה, כאבי שרירים, היפרסומניה, חולשת שרירים, bacillary angiomatosis 
 טיפול:  דוקסיציקלין  אזיתרומיצין  גנטמיצין  צפטריאקסון 
 קישורים ומאגרי מידע
 eMedicine:  230294 
 DiseasesDB:  29814
 MeSH:  D014205
 סיווגים
 ICD-10:  A79.0
 ICD-11:  1C11.1 
 
קדחת השוחות היא מחלת חום הנגרמת על ידי החיידק Bartonella quintana ומועברת על ידי כיני גוף. המחלה הייתה נפוצה בצבאות הלוחמים במלחמת העולם הראשונה אשר לחמו מתוך שוחות במסגרת מלחמת חפירות שאפיינה את המלחמה, ומכאן שמה. היא תקפה חיילים כמעט בכל חזיתות הלחימה במלחמת העולם הראשונה, כאשר בין השנים 1915–1918 דווח כי בין חמישית לשליש מהחיילים הבריטים חלו בקדחת השוחות, לעומת חמישית מקרב החיילים הגרמנים והאוסטרים. המחלה גם נמצאת בשכיחות גבוהה יותר בקרב מחוסרי בית, וכן בקרב אנשים הצורכים סמים בזריקות.
פתולוגיה ודרך העברה

החיידק Bartonella quintana מועבר על ידי זיהום של פצע פתוח בעור או על ידי עקיצת כינת גוף שבה התערבבה צואתה. החיידק נמצא דרך קבע בדופנות הקיבה של הכינה.
תסמינים

המחלה מאופיינת בחום עולה ויורד הנמשך חמישה ימים. משום כך המחלה נקראת גם "קדחת קווינטנית" (מלטינית, חמש). תקופת הדגירה היא יחסית ארוכה ונמשכת כשבועיים. הופעת התסמינים היא בדרך כלל פתאומית, עם חום גבוה, כאבי ראש, כאבים בהזזת גלגל העין וכאבים בשוק. לאחר החום הראשוני ישנה עלייה קצרה בחום. ההחלמה אורכת שבועות. מקרי מוות מן המחלה הם נדירים.
אבחנה

האבחנה מתבצעת באמצעות מבחנים סרולוגיים, כמו מבחן וייל-פליקס. רוב המבחנים הסרולוגיים מדויקים יותר לאחר מספר ימים מתחילת הופעת התסמינים. רשימת האבחנה המבדלת כוללת: טיפוס הבהרות, ארלכיוזיס, עכברת, מחלת ליים ואדמת או חצבת.
טיפול

אנטיביוטיקה מקבוצת טטרציקלין למשך שבוע עד עשרה ימים היא הטיפול הנפוץ. לאנשים שלהם מומלץ שלא ליטול אנטיביוטיקה זו, משתמשים בכלורמפניקול.